Αναβάθμισε από IPhone 6 σε IPhone 7 Plus. Η διαφορά είναι μεγάλη, ειδικά αν το IPhone 6 τρέχει το iOS 11. Η κάμερα καταπληκτική και πολύ γρήγορο. Δεν κολλάει πουθενά. Είμαι εντυπωσιασμένος αν και υπάρχουν και μερικά αρνητικά στοιχεία.  Αρχικά το μέγεθος είναι αρκετά μεγάλο. Εντάξει, άμα έχεις συνηθίσει σε εξίσου μεγάλα κινητά δε δυσκολεύεσαι, αλλά εγώ που πήγα από ένα κανονικό Iphone σε αυτό το phablet δυσκολεύτηκα να προσαρμοστώ. Αρχικά για το μέγεθος της οθόνης οι διαστάσεις του θα μπορούσαν να είναι  μικρότερες αλλά έτσι είναι το καλούπι της Apple και καλώς κακώς το αγαπάμε μερικοί. Επίσης το στερεοφωνικό ηχείο σε μεγάλες εντάσεις κάνει παράσιτα, αν και δεν υπάρχει το κινητό με το τέλειο ηχείο. Σε γενικές γραμμές είμαι ενθουσιασμένος από την αναβάθμιση και ελπίζω να συνεχίσει έτσι η Apple. Μακάρι το IPhone X να μείνει επαιτιακο κινητό και να μην ακολουθήσουν το design του και τα επόμενα.